[{"text_idx": "#000002", "text": "Beth yw e? Ai un o ddisgynyddion y Twrch Trwyth? Wel, nid yn hollol! Ras fynydd heriol yw Bwystfil y Preseli ac mae\u2019n cael ei chynnal ar Fai 2fed 2020, ynghanol bryniau godidog y Preseli yng ngogledd Sir Benfro. Yn 2013 bu\u2019r Bwystfil yn rhedeg ar hyd y tirwedd yma am y tro cyntaf gan ennill canmoliaeth arbennig am safon y ras, y daith ddiddorol, y gwobrau, y tywyswyr parod eu cymwynas a\u2019r cefnogwyr brwd ar hyd llwybr y ras. Man cychwyn a gorffen Ras y Bwystfil yw pentref Maenclochog. O fan hyn, dring y rhedwyr ar draws lethrau\u2019r Preselau, lawr i ddyffryn serth ac hudolus Cwm Gwaun gan fwynhau golygfeydd ysblennydd sy\u2019n ymestyn o\u2019r bryniau, ar draws y gwastadeddau i\u2019r mo\u0302r a\u2019r arfordir trawiadol. Hyd Ras Bwystfil y Preseli yw 24 o filltiroedd, gyda chodiad o thua 4,700 troedfedd (1420m) \u2013 tua un a hanner uchder yr Wyddfa!"}, {"text_idx": "#000003", "text": "Ond ma hefyd yr......UltrabeasT! Mae\u2019r ras hyn yn 32 milltir gyda tua chwech fil o trodfeddu!"}, {"text_idx": "#000004", "text": "Os yw hynny\u2019n ormod o her y tro \u2018ma, beth am roi cynnig ar frawd bach y Bwystfil, sef y Bwystfil Bach. 10 milltir yw hyd y sialens yma gyda chodiad o 1,700 o droedfeddi (540m). Yn ddiau, os wnewch chi gwblhau\u2019r Bwystfil Bach eleni, mae\u2019n siwr y byddwch yn dychwelyd y flwyddyn nesaf i herio\u2019r Bwystfil Mawr! Mae\u2019r tair ras yn rhannu yr un man cychwyn a gorffen, a\u2019r tair daith yn ymestyn i gopa\u2019r Preseli, sef Foel Cwm Cerwyn. Tra bo cystadleuwyr Bwystfil y Preseli yn rhedeg \u2013 ddwywaith \u2013 trwy ddyffryn Gwm Gwaun ac yn dringo i Garn Ingli, lle ca\u0302nt fwynhau golygfa wych ar draws Pen Dinas a Bae Trefdraeth, nid yw\u2019r Bwystfil Bach yn cynnwys yr ardaloedd hyn. Gwobrau! Bydd gwobrau arbennig yn cael eu cyflwyno i bencampwyr y dydd o wahanol gategori\u0308au oedran. Ond y wobr fwyaf yw cwblhau sialens Bwystfil y Preseli a\u2019r Bwystfil Bach, ac am wneud hynny, bydd pob un o\u2019r cystadleuwyr yn derbyn crys T arbennig i nodi ei lwyddiant, mat ddiod lechen y Bwystfil, pecyn o fanion bach defnyddiol, cawl, te neu goffi a digon o gacennau blasus. Bydd elw\u2019r dydd eleni yn cael ei haneri rhwng Neuadd Gymunedol Maenclochog a Sefydlaid Aren Cymru; sefydliad sy\u2019n agos iawn at fy nghalon gan bod mab fy nghyfnither wedi cael ei eni gyda nam ar ei aren ac wedi derbyn llawer o gefnogaeth gan Sefydliad Aren Cymru. Bydd ymgynghorwyr therapi chwaraeon De Cymru gyda ni ar y dydd ac fe fydd cyfle hefyd i brynu gwahanol offer chwaraeon ar stondin Cotswolds Outdoor. Mae Cotswolds wedi cytuno, eleni eto, i roddi gwobrau achlysurol/ar y pryd. Cafodd rhain dderbyniad ardderchog llynedd. Ta\u0302l cystadlu yn yr UltrabeasT yw \u00a316, Bwystfil y Preseli yw \u00a313, a \u00a310 i\u2019r Bwystfil Bach."}]